
Referat de aprobare
pentru modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin
Având în vedere :
· [bookmark: _Hlk129080139][bookmark: _Hlk157678694]necesitatea realizării unor lucrări de modernizare a unor corpuri de clădiri  de pe raza Municipiului Drobeta Turnu Severin, conform contractului de modernizare, reabilitare și dotare a Ambulatoriului, Secției Pneumologie I și II din cadrul Spitalului Județean de Urgență Drobeta Turnu Severin;
· faptul că terenul din proximitatea obiectivului de investiții face parte din domeniul public al Municipiului Drobeta Turnu Severin, în condițiile în care clădirile ce urmează să fie reabilitate fac parte din patrimoniul UAT Județul Mehedinți;
      - necesitatea continuării lucrărilor de consolidare și stabilizare a terenului în suprafață de 1644 mp, situat în strada Serpentina Roșiori nr. 3, având NC 63395, aflat în proximitatea Secției Pneumologie I și II din cadrul Spitalului Județean de Urgență Drobeta Turnu Severin, pe fondul nesiguranței în exploatarea terenului, fapt ce rezultă din procesul-verbal de verificare a naturii terenului de fundare cu nr. 65-PV-LA-SII- RZ-003 din data de 26.05.2023;
      - existența unei legături obiective între siguranța clădirii reprezentând Secția Pneumologie I și II din cadrul Spitalului Județean de Urgență Drobeta Turnu Severin și siguranța în exploatarea terenului despre care facem vorbire;
	- necesitatea introducerii ca parte în Acordul de parteneriat a Spitalului Județean de Urgență Drobeta Turnu Severin ca beneficiar și finanțator a unei părți din lucrările realizate.
În considerarea elementelor prezentate, propun ca în ședința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre pentru modificarea HCL nr. 214/25.07.2023 privind aprobarea Acordului de parteneriat încheiat între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin
INIȚIATOR,
PRIMAR
Marius Vasile Screciu

